225 



En af vore aller almindeligste Tæger, der forekommer 

 overalt. Adskillige af de utallige Varieteter og Afændrin- 

 ger er af flere Forfattere beskrevne som særskilte Arter 

 (f. E. artemissiæ, gemellåtus, punctåtus, umbellatårum 

 o. fl. a.), men alle mulige Overgange imellem dem forbyder 

 en saadan Adskillelse. 



7. L. lucorum Mey. Temmelig kort og hvælvet. 

 Klart og ensfarvet grønlig; Corium dog ofte med en brun- 

 lig Plet ovenfor Membranroden. Membranen med en mørk 

 Plet under Cuneusspidsen og med en større, mørk Plet 

 ved Spidsen af den store Celle og overfor denne en tredie 

 Plet ved Sideranden. Scutellum tværrynket. Halvdæk- 

 vingernes Sider noget rundede. Følehornenes 2. Led saa 

 langt som Forryggen bred bagtil. Baglaar temmelig tykke, 

 kun sjælden mørkringede mod Spidsen; Skinneben fint 

 sorttornede; Bagskinneben noget krummede. L. 5—5^/2 mm. 



Sjælden ; enkelte Steder paa Fyn og i Jylland, paa Arte- 

 misia; dog ogsaa paa andre Planter, selv paa Træer som El. 



8. L. contaminåtus Fall. En større, forlænget, klart 

 grønlig Art, hvis Overside er beklædt med meget fine, 

 blege, nedliggende Haar. Corium ovenfor Membranen med 

 en tværstillet, mørk Plet. Clavus ensfarvet grønlig. Mem- 

 bran med en røgfarvet Plet mod Spidsen af hver Celle og 

 en lignende Plet under Cuneusspidsen. Issen (mellem 

 Øjnene) meget smal; Hannens Øjne meget store. Føle- 

 horn tynde, betydelig mere end halvt saa lange som Krop- 

 pen; inderste Led slankt; 2. Led omtrent saa langt som 

 Forryggen bred bagtil. Baglaar temmelig kraftige og for- 

 tykkede, svagt brunlig ringede mod Spidsen; Skinneben 

 brunlig tornede (Tornene udspringer fra smaa, mørke 

 Prikker); Bagskinneben lidt krummede. Forryggen tem- 

 melig kraftig tværrynket-punkteret. L. 6 — 7 mm. 



Almindelig over hele Landet; særlig paa El. 



9. L. viridis Fall. (commutåtus Fieb.). Omtrent som 

 foregaaende, men mere mørktegnet. Forryggen langt finere 

 tværrynket; dens Halsbuler bagtil i Midten med et TI -for- 

 met Indsnit (medens det tilsvarende Indsnit hos foregaa- 

 ende Art er M- formet). Desuden er Issen bredere og 



A. C. Jensen-Haarup : Tæger. 15 



